Ինչպե՞ս կարող

եմ դրախտ գնալ

Շատ մարդիկ փորձում են չմտածել հավիտենականության մասին: Նույնիսկ այն մարդիկ ովքեր մտածում են մահվան մասին, փորձում են չմտածել, թե ինչ է լինելու հետո: Ամերիկացի դերասանուհի Դրու Բերրիմորը (ծնված 1975թ.) երեխա ժամանակ «Այլմոլորակայինները» ֆանտաստիկ ֆիլմում նկարահանվել է գլխավոր դերում ու դարձել կինոաստղ: Երբ 28 տարեկան է դառնում, հայտարարում է. «Եթե ես իմ կատվից շուտ մահանամ, ապա կցանկանայի, որ իմ աճյունը տաին նրան ուտելու: Այդ կերպ գոնե իմ կատվի մեջ էլի կապրեմ:» Արդյոք զարհուրելի չէ՞ այսպիսի անիմացությունը և կարճատեսությունը մահվան մասին:

Հիսուսի ժամանակ, Իր մոտ էին գալիս շատ մարդիկ: Նրանց կարիքները Հիմնականում առնչվում էին երկրային կյանքի հետ:

• Տասը բորոտները ցանկանում էին բուժվել (Ղուկաս 17:13):

• Կույրերը ցանկանում էին տեսնել (Մատթեոս 9:27):

• Մեկն էլ սպասում էր օգնություն ժառանգության բաժանման հարցում: (Ղուկաս 12:13-14):

• Փարիսեցիները եկան խորամանկ հարցով, թե արդյո՞ք կայսրին հարկ տալ է պետք (Մատթեոս 22:17):

Քչերն էին եկել Հիսուսի մոտ, որ իմանային, թե ինչպես կարող է մարդը դրախտ գնալ: Մի երիտասարդ հարուստ մարդ մոտեցավ Նրան ու հարցրեց. «Բարի Վարդապետ, ի՞նչ պետք է անեմ, որ ժառանգեմ հավիտենական կյանքը» (Ղուկաս 18:18): Հիսուսն էլ նրան ասաց, որ վաճառի այն ամենը, ինչին իր սիրտը կպած էր ու հետևի Իրեն: Քանի որ, նա շատ էր իր հարստությանը կապված չհետևեց Հիսուսի խորհրդին ու հրաժարվեց դրախտից: Կաին մարդիկ ովքեր չէին փնտրում դրախտը, բայց հանդիպելով Հիսուսին, իմացան այդ մասին ու օգտագործեցին այդ հնարավորությունը: Զաքեոսը փափակում էր Հիսուսին միայն տեսնել, բայց ստացավ ավելին, քան ինքն էր ակնկալում: Երբ Հիսուսն այցելեց նրա տունը և ճաշկերույթի պահին Հիսուսն ասաց. «Այսօր փրկություն եղավ այս տանը» (Ղուկաս19:9)

Ինչպե՞ս կարող եմ գտնել դրախտը

Արդեն մինչև այժմ ասվածից կարելի է եզրակացնել, որ

• Երկնային արքայությունը մարդ կարող է գտնել մի հատուկ օր: Սիրելի ընթերցող, կարևոր է իմանալ, որ Դուք այսօր կարող եք հավիտենական կյանք ունենալ Հիսուսով:

• Երկնային արքայություն գտնելը կապ չունի ինչ- որ պարտականություն կատարելուց:

• Երկնային արքայությունը կարող է մարդ առանց պատրաստության գտնել: Դրախտ գնալու մեր բոլոր ծրագրերը զուր են, եթե դրանք հիմնված չեն Աստծո Խոսքի վրա:

Մի ծաղրածուի մասին՝ ով երկար տարիներ կրկեսում էր ու հիմա հեռանում էր կյանքից, մի երգչուհի երգում էր. «Նա ճիշտ դրախտ կգնա քանի, որ ուրախություն է պատճառել մարդկանց»: Մի հարուստ կին աղքատների համար տուն կառուցեց, որտեղ 20 կանայք առանց վճարելու կարող էին ապրել: Միայն մեկ պայմանով, որ այդ կանայք ամեն օր մեկ ժամ աղոթեին այդ հարուստ կնոջ հոգու փրկության համար:

Ի՞նչը իրականում

մեզ դրախտ կտանի

Այս հարցին հստակ պատասխանելու համար Հիսուսը մի առակ պատմեց: (Ղուկաս 14:16)-ում, Նա խոսում է մի մարդու մասին (առակում այդ մարդը Աստված Ինքն է), ով պատրաստվում էր մի մեծ խնջույքի: Նա ուղարկում է անձնական հրավերներ, սակայն բոլորի պատասխաններն էլ հիասթափեցնող էին: Առաջինն ասաց. «Ագարակ եմ առել...», երկրորդը ասաց. «Հինգ լուծ եզ եմ առել...», երրորդ թե. «Կնիկ եմ առել ու դրա համար չեմ կարող գալ»: Հիսուսն առակը ավարտում է հրավիրողի խոսքերով. «Որովհետև ասում եմ ձեզ, թե այն կանչված մարդկանցից ոչ մեկը իմ ընթրիքը չի ճաշակի» (Ղուկաս 14:24):

Այստեղից հետևություն, երկնային արքայությունը կարելի է գտնել կամ կորցնել: Որոշիչը հետևյալն է. ընդունել կամ մերժել հրավերը: Պարզ չի՞ արդյոք սա:

Երբ մի օր մարդիկ դրախտից դուրս մնան, պատճառը ոչ թե ճանապարհը չիմանալն է լինելու, այլ հրավերը չընդունելը: Առակի երեք մարդիկ մեր համար ընդօրինակելի չեն: Նրանք մերժեցին հրավերը: Չկայացա՞վ արդյոք խնջույքը նրանց պատճառով: Ոչ: Տանտերը հրավեր ուղարկեց ամենուր, բայց այս անգամ, ոչ թե ոսկետառ անձնական հրավեր, այլ պարզ կանչ «Եկե’ք»: Ով ընդունի հրավերը նա տեղ ունի խնջույքում: Հրավեր ստանալուց, բազում մարդիկ եկան խնջույքին: Տանտերը տեսնելով, որ դեռ տեղեր կան, նա ասաց իր ծառաներին. «Նորից գնացե’ք, հրավիրեցե’ք ուրիշներին»:

Այժմ կցանկանայի տեսնել, թե առակն ինչ կապ ունի մեզ հետ: Դրախտում դեռ տեղ կա և Աստված մեզ կանչում է. «Եկե’ք ու զբաղեցրե’ք ձեր տեղերը դրախտում: Եղի’ր իմաստուն ու զբաղեցրու’ քո տեղը երկնքում: Արա’ սա այսօր»:

Դրախտը հիանալի է, դրա համար էլ Հիսուսն համեմատում է խնջույքի հետ: 1Կորնթացիս 2:9-ը ասում է. «Այն բաները, որոնք մարդու աչքը չի տեսել և ականջը չի լսել ու սիրտն չեն մտել, Աստված Իրեն սիրողներուն համար պատրաստեց»: Երկրի վրա չկա ո’չ մի բան, որ համեմատելի լիներ երկնքի հետ: Աննկարագրելի հրաշալի է երկինքը, մենք չենք կարող բաց թողնել դրախտ մտնելու առիթը: Աստծո որդին՝ Հիսուսն է բացել մեզ համար երկինք տանող ճանապարհը: Նա է այն մեկը, ով այդքան հեշտ դարձրեց երկինք գնալը: Հիմա ամեն ինչ մեր կամքից է կախված, միայն նրանք կմերժեն Աստծո հրավերը, ովքեր առակի մարդկանց նման կարճատես են:

Փրկություն Տեր Հիսուսի միջոցով

(Գործք Առաքելոց 2:21) կարդում ենք մի շատ կարևոր միտք «Ամեն ով որ Տիրոջ անունը կկանչե կփրկվի»: Երբ Պողոսը Փիլիպեում բանտարկված էր, նա այս համարն ամփոփում է բանտապահի հետ խոսակցության ժամանակ՝ ասելով. «Հավատա Տեր Հիսուս Քրիստոսին և կփրկվես դու և քո տունը» (Գործք Առաքելոց 16:31): Հատվածն ամփոփ է, բայց շատ ազդեցիկ ու կյանք փոխող: Բանտապահը հենց նույն գիշերը ապաշխարհեց:

Մի բան կա, որ մենք անպայման պետք է իմանանք. Հիսուսը ուզում է մեզ փրկել մի ճանապարհից, որը տանում է դեպի հավիտենական դատապարտություն՝ դժոխք: Աստվածաշունչն ասում է, որ մարդիկ իրենց հավիտենականությունը անցկացնելու են դրախտում կամ դժոխքում: Նրանցից մեկը հիանալի է, մյուսը սարսափելի: Այլընտրանք չկա, մահանալուց հետո ոչինչ հնարավոր չի փոխել: Մեր երկինք գնալը կորոշվի ըստ Հիսուսի հետ ունեցած հարաբերության:

Երբ ես լեհաստանում էի, մենք այցելեցինք ֆաշիստական «Օսվենցիում» ճամբարը, որտեղ 2-րդ համաշխարհային պատերազմի ժամանակ սարսափելի բաներ էին տեղի ունեցել: 1942-1944թթ. Ընթացքում 1.6 միլիոն մարդ, հատկապես հրեաներ,սպանվեցին և նրանց մարմինները այրվեցին: Գրականության մեջ այն անվանում են «Օսվենցիումի դժոխք»: Էքսկուրսավարը մեզ ցույց տվեց մի սրահ, որն օգտագործել էին միանգամից 600 հոգի գազով սպանելու համար: Այդպիսի սարսափելի բանը մադու պատկերացումից վեր է: Սակայն դա արդյո՞ք դժոխքն էր:

Մենք կարողացանք այցելել գազի այդ սրահները, որովհետև այդ մղձավանջն ավարտվել էր 1945թ: «Օսվենցիումի գազի դժոխքը» ժամանակավոր էր, դժոխքը Աստվածաշնչում նկարագրված, հավերժ է:

Օսվենցիումի թանգարանի մուտքի մոտ պատկերված է Քրիստոսի մարմինը խաչին գամված: Գերիներից մեկը մեխի օգնությամբ պատի վրա ցույց էր տվել իր հույսը՝ խաչյալ Հիսուսը: Այս նկարիչը ճանաչում էր Հիսուս Փրկչին: Չնայած նա մահացավ այդ սարսափելի վայրում, երկինքը իր համար բաց էր: Դժոխքից, որի մասին համոզիչ ձևով Նոր Կտակարանում խոսում է Հիսուսը (Մաթ. 7:13, 5:29-30, 18:8) մարդուն չկա ո’չ ազատվել և ո’չ էլ փրկվել: Քանի որ դժոխքը հավերժ է, մարդ չի կարող նաև այցելել այնտեղ:

Դրախտը նույնպես հավիտենական է: Սա մի տեղ է, ուր Աստված ցանկանում է մեզ տանել: Դե ուրեմն ընդունե’ք հրավերը և եկե’ք Հիսուսին: Կանչեցե’ք Իր անունը և պատվիրեցե’ք ձեր համար տեղ երկնքում: Մի անգամ մի կին մոտեցավ ինձ, շատ տխուր ու ասաց. «Ինչպե՞ս կարող է մեկը դրախտ գնալու տոմս պատվիրել, սա նման է ճանապարհորդական գործակալության»: Ես համաձայնվեցի. «Ով չի պատվիրում, նա չի կարող հասնել նպատակին: Եթե ցանկանում եք Դուք Հավայան կղզիներ գնալ, ապա էլի տոմս պետք է պատվիրել»: Նա պատասխանեց. «Բայց տոմսի համար պետք է վճարել»: Ես ասացի. «Այո երկինք գնալու համար ևս պետք է վճարել: Բայց այն այնքան թանկ է, որ ոչ ոք չի կարող այն գնել: Մեր մեղքերը թույլ չեն տալիս, որ դրախտ գնանք և Աստված էլ թույլ չի տալ, որ մեղքերը երկինք մտնեն: Ով ցանկանում է իր հավիտենականությունն Աստծո հետ անցկացնել, նա պետք է նախ ազատվի իր մեղքերից: Այդ կարող է անել մեկը, որն անմեղ է և անարատ և այդ անձը Հիսուս Քրիստոսն է: Նա կարող է բոլորի համար վճարել: Ու վճարել է Իր արյունով, Իր մահով խաչի վրա»:

Այսպիսով. «Ես ի՞նչ անեմ, որ երկինք գնամ»: Աստվածաշնչի շատ տեղեր մեզ հրավիրում են դեպի երկինք, դրան մեզ պետք է արձականքել:

• «Ջանք արեք, որ նեղ դռնովը ներս մտնեք, որովհետև ասում եմ ձեզ, շատերը կուզեն մտնել և չեն կարողանալ» (Ղուկաս 13:24):

• «Ապաշխարեցեք, որովհետև մոտեցել է երկնքի թագավորությունը» (Մատթեոս 4:17):

• «Նեղ դռնովը ներս մտեք, որովհետև լայն է դուռը և ընդարձակ ճանապարհը, որ կորուստն է տանում և շատեր են նրանով գնացողները: Քանի նեղ է դուռը և նեղվածք է ճանապարհը, որ տանում է կյանք և քիչ են նրան գտնողները» (Մատթեոս 7:13-14):

• «Բռնիր հավիտենական կյանքը, որի մեջ կանչվեցար» (1 Տիմոթեոս 6:12):

• «Հավատա Տեր Հիսուս Քրիստոսին, և կփրկվես» (Գործք Առաքելոց 2:21):

Այս ամենը շատ համոզիչ հրավեր է: Մարդ կարող է զգալ տեքստի անկեղծությունը և անհետաձգելիությունը: Միակ խոհեմ քայլը, հրավերն ընդունելն է՝ այսպիսի մի աղոթքով.

«Տեր Հիսուս ես ապրել եմ մինչ հիմա առանց Քեզ: Հիմա ես ճանաչեցի Քեզ և դրա համար խնդրում եմ Քեզ, ներիր իմ մեղքերը և փրկիր ինձ դժոխքից, որին ես արժանի եմ իմ մեղքերի, առանձնապես իմ անհավատության պատճառով: Դու տեսնում ես իմ բոլոր մեղքերը մանկությունից մինչև հիմա: Դու գիտես իմ սիրտը: Ես զղջում եմ իմ բոլոր մեղքերի համար: Խնդրում եմ օգնիր ինձ մաքրվել այն բոլոր բաներից, որոնք խանգարում են ինձ Քեզ հետ լինել:

Արի իմ կյանքի մեջ և այն նորոգիր, բաց արա ինձ Քո Խոսքը՝ Աստվածաշունչը , որ լավ հասկանամ ու լսեմ Քո ձայնը: Հիմա ես Քեզ ընդունում եմ, որպես ինձ Տեր ու անձնական Փրկիչ: Տուր ինձ խոնարհ սիրտ, որ կարողանամ Քո կամքը կատարել: Ես շնորհակալ եմ Քեզանից Քո բոլոր խոստումների համար, որ հիմա ես Քեզ ընդունելով Աստծո զավակ դարձա և կլինեմ երկնքում Քո հետ հավիտյան: Խնդրում եմ ցույց տուր մարկանց, որոնք անկեղծությամբ հետևում են Քեզ, որ ես հաղորդակցվեմ նրանց հետ: Ամեն:»

Վերներ Գիտ դոկտոր պրոֆեսոր

Wie komme ich in den Himmel? | www.wernergitt.com

------------------------------

Publisher: Bruderhand-Medien, Am Hofe 2, 29342 Wienhausen, Germany, Telefon: +49 (0)5149 9891-0, Fax: -19, Homepage: www.bruderhand.de

E-Book-Date: 02.04.2015. Best.-Nr. 120-37 | Armenisch/Armenian | 1. Auflage 2009